**Nordre Follo idrettsråd sin rolle i arbeidet med flyktninger**

**Informasjonsskriv fra Nordre Follo idrettsråd til alle idrettslag i kommunen**

# **For styret i klubben:****Alle idrettslag henstilles til å ta stilling til om de vil delta med å gi tilbud til flyktningene.** I så fall, lager idrettslaget et opplegg.

Det kan være fornuftig at idrettslaget og grupper i fleridrettslag utnevner en flyktninge- og inkluderingsansvarlig som tar ansvaret for strategien.

Når klubben har bestemt seg for å gi et tilbud er klubben en del av et samarbeid med Nordre Follo kommune (NFK) Viken idrettskrets og Nordre Follo idrettsråd (NFIR). Hensikten er å sikre at ressursene brukes best mulig. Vi må derfor ha en viss organisering av hvilke tilbud idretten gir og hvordan dette kommuniseres. Dette skal være enklest mulig for alle.

**NFK og Flyktningetjenesten:**
Det er Flyktningetjenesten i Nordre Follo kommune som bosetter flyktningene som har den første kontakten med familiene. De vil undersøker hvilke idretter flyktningene evt ønsker seg. Flyktningetjenesten har ikke utstyr og trenger hjelp til dette fra idrettslag og andre. Kontaktperson fra flyktningetjenesten er NN.

**Viken IK, NFIR, klubbene og NFK:**
Klubben skal derfor rapportere sitt tilbud til NFIR. NFK vil bruke NFIR for å finne passende tilbud. NFIR finner ønskede idrettslag. NFIR vil ta hensyn til flyktningenes ønske og nærhet til bosted.

NFIR er klubbenes kontakt med flyktningetjenesten om veiledning til tilbudt idrett på rett sted. Klubbene kan få hjelp til utforming av eget tilbud og hvordan dette kommuniseres. Kontakt i NFIR er dagligleder@nordrefolloir.no